Ikt. sz.: ……………/2016

**ELŐTERJESZTÉS**

**Szombathely Megyei Jogú Város**

 **Gazdasági és Városstratégiai Bizottság**

**2016. február 22-ei ülésére**

**Javaslat**

**Szombathely Megyei Jogú Város közvilágítás energiatakarékos átalakításának kiépítésével kapcsolatos döntések meghozatalára**

Szombathely Megyei Jogú Város Városfejlesztési,- Üzemeltetési és Környezetvédelmi Bizottsága 120/2014. (VIII.27.) sz. Vfejl. Üzemelt. és Körny. Véd. Biz. határozatában döntöttegy közvilágítás korszerűsítésére irányuló pályázat benyújtásához szükséges műszaki tervdokumentáció elkészíttetéséről.

2014. december 16-án szerződés jött létre Szombathely Megyei Jogú Város Önkormányzata és a SISTRADE-SIMÓ SAVARIA Konzorcium (továbbiakban Vállalkozó) között„Közvilágítás energiatakarékos átalakításához szükséges műszaki és energetikai dokumentáció, valamint elektromos engedélyezési-kiviteli terv készítése Szombathely Megyei Jogú Város közigazgatási területén a KEOP-2014-5.5.0/K kiírású, „Közvilágítás energiatakarékos átalakítása” tárgyú pályázati kiírás alapján” tárgyban.

A közvilágítási korszerűsítésre irányuló új pályázati felhívás nem jelent meg a szerződésben foglalt teljesítési határidőiig, emiatt a Vállalkozó az ESCO típusú finanszírozás koncepciót készítette el.

A SISTRADE-SIMÓ SAVARIA Konzorcium 2015. december 16-i határidővel elkészítette Szombathely közigazgatási területére a közvilágítás energiatakarékos átalakításához szükséges műszaki és energetikai dokumentációját és elektromos engedélyezési-kiviteli terveit, valamint a kivitelezés megvalósításához szükséges ESCO típusú finanszírozás koncepcióját. (1. melléklet: Műszaki leírás) (2. melléklet: Tenderterv)

Az előterjesztés melléklete a terjedelmére való tekintettel elektronikusan kerül kiküldésre. Elérhetősége: [www.szombathely.hu/Közgyűlés/e-közgyűlés/2016](http://www.szombathely.hu/K%C3%B6zgy%C5%B1l%C3%A9s/e-k%C3%B6zgy%C5%B1l%C3%A9s/2016).

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2016. február „ ”

 /: Szakály Szabolcs :/

HATÁROZATI JAVASLAT

**…/2016. (II. 22.) sz. Gazdasági és Városstratégiai Bizottsági határozat**

Szombathely Megyei Jogú Város Gazdasági és Városstratégiai Bizottsága a „Javaslat Szombathely Megyei Jogú Város közvilágítás energiatakarékos átalakításának kiépítésével kapcsolatos döntések meghozatalára ” című előterjesztést megtárgyalta és a következő döntéseket hozta:

1. Szombathely Megyei Jogú Város Gazdasági és Városstratégiai Bizottsága a „Javaslat Szombathely Megyei Jogú Város közvilágítás energiatakarékos átalakításának kiépítésével kapcsolatos döntések meghozatalára ” című előterjesztés mellékletét képező Szombathely közigazgatási területére a közvilágítás energiatakarékos átalakításához szükséges műszaki és energetikai dokumentációt és elektromos engedélyezési-kiviteli terveket, valamint a kivitelezés megvalósításához szükséges ESCO típusú finanszírozás koncepcióját elfogadta.
2. Szombathely Megyei Jogú Város Gazdasági és Városstratégiai Bizottsága felkéri a Polgármestert, hogy vizsgálja meg a Szombathely közigazgatási területére a közvilágítás energiatakarékos átalakításának kiépítésével kapcsolatos kivitelezés lehetőségeit.
3. Szombathely Megyei Jogú Város Gazdasági és Városstratégiai Bizottsága felkéri a polgármestert, Szombathely közigazgatási területére a közvilágítás energiatakarékos átalakítása tárgyában esetlegesen megjelenő pályázati felhívást terjessze Szombathely Megyei Jogú Város Közgyűlése elé.

**Felelősök:** Szakály Szabolcs osztályvezető, Városfejlesztési Kabinet

a 3. pont esetében: Stéger Gábor, a Közgazdasági és Adó Osztály vezetője

**Határidő:** 1. pont esetében: azonnal

 2. pont esetében: soron következő közgyűlés

3. pont esetében: pályázati kiírást követő közgyűlés